**Trans ry** on 27. kesäkuuta 2020 perustettu suomalainen sukupuolivähemmistöjen perus- ja ihmisoikeuksia ajava yhdistys. Yhdistyksen tarkoitus on tuoda sukupuolivähemmistöön kuuluvien yhteisön ääni yhteiskunnan jokaiselle tasolle, arkielämän tilanteista aina poliittisiin päätöksentekoprosesseihin asti. Yhdistyksen tavoitteena on toimia sukupuolivähemmistöjen ja päättäjien vuorovaikutuksen mahdollistajana. Trans ry:n puheenjohtajana toimi sen perustamisesta alkaen Panda Eriksson, joka on aiemmin toiminut Trasek ry:n puheenjohtajana. Syyskuusta 2021 lähtien yhdistystä on puheenjohtanut Valo Vesikauris.

Yhdistyksellä on käytössään kaksi jäsenmuotoa: varsinainen jäsenyys ja kannatusjäsenyys. Kannatusjäsenyys on avoin kaikille, kun taas varsinainen jäsenyys on varattu vain sukupuolivähemmistöön kuuluville. Vain varsinaiset jäsenet ovat äänivaltaisia yhdistyksen kokouksissa. Sukupuolivähemmistöön kuuluvalla tarkoitetaan yhdistyksen toiminnassa ihmistä, joka ei ole cissukupuolinen, eli ei siis identifioidu syntymässä määritellyn sukupuolen mukaan.

Kampanjat ja aloitteet
----------------------

Vuonna 2021 yhdistyksen käynnistämä kansalaisaloite *Oikeus olla* translain uudistamiseksi keräsi tarvittavat 50 000 allekirjoitusta kahdessa vuorokaudessa.

"Meidän ääni" -mesenaattikampanjassa Trans ry keräsi varoja sukupuolivähemmistöihin kuuluvien nuorten oman aktivismin tukemiseksi. Mesenaattikampanja keräsi 4900 euroa. Mesenaattikampanjassa kerätyillä varoilla Trans ry rahoittaa hakemuksen perusteella sukupuolivähemmistöihin kuuluvien nuorten ensiapu- ja järjestyksenvalvojakursseja. 

Trans ry julkaisi vuoden 2023 Eduskuntavaalien ja vuoden 2021 Kuntavaalien yhteydessä seksuaali- ja sukupuolivähemmistöjen oikeuksia tukevat vaalitavoitteet. Vuoden 2023 Eduskuntavaalien vaalitavoitteet allekirjoitti yhteensä 116 ehdokasta, 2021 Kuntavaalien ehdokkaista vaalitavoitteet allekirjoitti yhteensä 962 ehdokasta.

Tunnustuspalkinnot
------------------

Vuonna 2023 Helsinki Pride palkitsi Trans ry:n "Ylpeys Muuttaa Maailmaa" -tunnustuksella Helsinki Pride -tapahtuman yhteydessä. 

Vuonna 2021 Qaareva ry palkitsi Trans ry:n "Vuoden Queer Järjestö" -tunnustuksella The Queer Gala -tapahtuman yhteydessä.

Lähteet
-------

1. ↑  Uusi transyhdistys Trans ry yhdistää aktivismin ja asiantuntijuuden *Kehrääjä*.  30.6.2020. Viitattu 9.4.2021.
2. 1 2  Sateenkaariyhteisöt ry: Trans ry on uusi sukupuolivähemmistöjen oikeuksia ajava yhdistys *ranneliike.net*.  27.6.2020. Viitattu 9.4.2021.
3. 1 2  Yhdistyksestä *Trans ry*.  24.6.2020. Viitattu 9.4.2021.
4. ↑  Trans ry:n puheenjohtajisto uudistuu. *instagram.com*. Viitattu 7.10.2021.
5. ↑  Kajander, Riikka & Pitkäranta, Pilvi & Jääskeläinen, Kai: Kansalaisaloite translain uudistamisesta keräsi 50 000 kannattajaa vauhdilla – "Emme osanneet edes unelmoida, että saavuttaisimme tämän määrän näin nopeasti", aloitteentekijä iloitsee *Yle Uutiset*.  7.4.2021. Viitattu 10.4.2021.
6. ↑  Trans ry: Trans ry:n Meidän ääni Kampanja *transry.fi*.  17.8.2021.
7. ↑  Trans ry: Trans ry:n Eduskuntavaalitavoitteet *transry.fi*.  17.8.2021.  Arkistoitu 13.9.2023. Viitattu 13.09.2023.
8. ↑  Trans ry: Trans ry:n Kuntavaalitavoitteet 2021 *transry.fi*.  Arkistoitu 13.9.2023. Viitattu 13.09.2023.
9. ↑  Trans ry: Trans ry:n Ylpeys muuttaaa maailmaa -kiitospuhe *transry.fi*.  2.7.2023.  Arkistoitu 13.9.2023. Viitattu 13.09.2023.
10. ↑  Kehrääjä: Suomalainen queer yhteisö valitsi vuoden parhaat teokset ja merkittävimmät toimijat Queer Gaalassa *kehraaja.com*. Viitattu 7.4.2024.